เเฟนผมถ่ายเหลวเป้นน้ำสีเขียวมีมุกสีเขียว เเละมีอาการอ้วกกลิ่นเหม้นคาวมากครับเเต่ไม่มีเลือดอยุ่ๆๆก็เป็น กอนจะเป็นเเฟนผมกินเเค่ขนมขาไก่ ข้าวต้ม เเละน้ำเเดง ไอติม วันดเรกที่เป้นก้ไปหากินยาก้ยังไม่หาย เวลากินอาหารก้จะอ้วกหรือปวดถ่ายทันที เป็นมา2วันเเล้วครับ ถ่ายวันนึงเยอะมากๆๆครับตอนจะนอนก้ไม่ได้นอน
สวัสดีค่ะ การมีถ่ายอุจจาระเหลวเป็นน้ำและมีมูกสีเขียวปน หากเป็นยังไม่เกิน 2 สัปดาห์ ถือเป็นอาการท้องเสียแบบเฉียบพลัน ซึ่งมักเกิดจากอาหารเป็นพิษ หรือ ลำไส้อักเสบติดเชื้อแบบเฉียบพลับ สาเหตุส่วนใหญ่เกิดจากการติดเชื้อที่มาจากการกินอาหารหรือดื่มน้ำที่ปนเปื้อนเชื้อโรคหรือพิษของเชื้อโรค หรือจากมือหรือภาชนะที่ใส่อาหารและน้ำดื่มไม่สะอาด เชื้อโรคส่วนใหญ่เกิดจากเชื้อไวรัส หรือแบคทีเรีย ซึ่งมีหลายชนิดทั้งนี้หากลักษณะของอุจจาระมีมูกปน หรือมีกลิ่นเหม็นรุนแรง หรือมีอาการปวดบิดหรือปวดเบ่งเวลาถ่าย หรือมีไข้ ก็น่าจะเกิดจากการติดเชื้อแบคทีเรียมากกว่าไวรัส ดังนั้น หากแพทย์ยังไม่ได้ให้ยาปฏิชีวนะฆ่าเชื้อทาน ก็ควรทานด้วย เช่น นอร์ฟลอกซาซิน (norfloxacin) ทานขนาด 400 mg ครั้งละ 1 เม็ด วันละ 2 ครั้งติดต่อกัน 3 วัน ทั้งนี้ต้องไม่แพ้ยาชนิดนี้ด้วยส่วนการดูแลด้านอื่นๆ ได้แก่ พยายามดื่มน้ำสะอาดให้มาก และดื่มน้ำเกลือแร่ร่วมด้วย ส่วนอาหาร พยายามเลือกทานเฉพาะอาหารอ่อน อาหารที่ย่อยง่าย รสจืด เช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด เนื้อสัตว์ติดมัน เพราะย่อยยาก อาจทำให้อาเจียนมากขึ้น และหลีกเลี่ยงอาหารรสจัด เพราะจะยิ่งทำให้ถ่ายมากขึ้นส่วนอาการอาเจียนหลังทานอาหาร ก็ควรทานยาแก้อาเจียน เช่น metoclopramide (เมโทโคลพราไมด์) เป็นต้น ก่อนการทานอาหารประมาณครึ่งชั่วโมงหากได้ทานยาและปฏิบัติดังข้างต้นแล้ว ยังคงถ่ายอุจจาระบ่อย ปริมาณอุจจาระมาก และไม่สามาถดื่มน้ำชดเชยได้เพียงพอ จนเกิดริมฝีปากแห้ง ผิวแห้ง ตาลึกโบ๋ หรือมีอาการปวดท้องรุนแรง ก็ควรกลับไปพบแพทย์อีกครั้งค่ะ